[{"text_idx": "#000002", "text": "Dewch i adnabod yr olygfa cwrw crefft yn ein prifddinas."}, {"text_idx": "#000003", "text": "Wedi\u2019i sefydlu yn 2015, ymgyrch genedlaethol yw \u2018Tryanuary\u2019 sy\u2019n ceisio ennyn cefnogaeth i\u2019r diwydiant cwrw drwy gydol mis Ionawr."}, {"text_idx": "#000004", "text": "Mae Caerdydd ar frig y don yn y chwyldro cwrw crefft. Mae\u2019n ymddangos bod gennym farrau a bragdai newydd yn dod i\u2019r amlwg drwy\u2019r amser. Mae\u2019n newyddion gwych i bobl sydd, yn debyg i ni, yn dwlu ar roi cynnig ar rywbeth newydd a gwahanol ar daith i\u2019r dafarn."}, {"text_idx": "#000005", "text": "Fodd bynnag, gall y pen mawr ar o\u0302l y Nadolig arwain at lawer ohonom yn aros gartref. Bydd rhai hyd yn oed yn rhoi\u2019r gorau i yfed yn gyfan gwbl. Mis Ionawr Sych. Gall y geiriau hyn beri i\u2019n pennau, ein hafu a waledau deimlo ychydig yn hapusach yr adeg hon o\u2019r flwyddyn. Ar gyfer ein tafarndai a bragwyr lleol fodd bynnag, mae\u2019n stori wahanol."}, {"text_idx": "#000007", "text": "Y bar diweddaraf yn y \u2018chwarter cwrw\u2019 yw Brewdog. Mae\u2019r steil yn amrywio o\u2019r dinesig i ffasiwn syml myfyrwyr \u2013 meddyliwch am friciau agored, pren wedi\u2019i adfer a byrddau o gerrig noeth. Mae\u2019r bar yn un canolog ar Heol y Porth, gyferbyn a\u0302 Stadiwm y Mileniwm. Maent yn gweini ystod eang o gwrw preswyl a rhai gwestai ar ddrafft. Rydym yn argymell yr holl gwrw sy\u2019n cael ei gynnig o\u2019r micro-fragdy Cymreig Crafty Devil."}, {"text_idx": "#000009", "text": "Mae Zerodegrees yn bragu eu chwe chwrw craidd ar y safle ac yn eu gweini\u2019n syth o\u2019r tanc, heb unrhyw ychwanegion nag unrhyw beth i amharu ar y diod, gan gynnig cwrw newydd arbennig i nifer cyfyngedig bob mis. Maen nhw hefyd yn gwneud amrywiaeth o pizzas sy\u2019n dod a\u0302 dw\u0302r i\u2019r dannedd, a\u2019u pobi mewn munudau mewn popty wedi\u2019u tanio gan goed."}, {"text_idx": "#000011", "text": "Os ydych yn chwilio am fersiwn leol o gwrw crefft cyfoes, ewch i Tiny Rebel. Yn eiddo i se\u0302r bragu Casnewydd, mae\u2019r bar hwn yn encil modern, hwyr y nos i\u2019r rhai sy\u2019n caru cwrw. Yn ymestyn dros ddau lawr mewn hen adeilad mawreddog, mae\u2019n cynnal gwyliau cwrw bach yn rheolaidd, sesiynau cymryd tapiau drosodd, clwb cwrw cartref lleol ac, wrth gwrs, mae\u2019n gwerthu llawer o gwrw gwych."}, {"text_idx": "#000013", "text": "Wedi\u2019i adeiladu yn y 1800au efallai bod y City Arms yn hen ond mae\u2019n dal ei thir o hyd yn erbyn yr holl rai diweddarach; enillodd bleidlais Tafarn orau Caerdydd gan CAMRA yn 2012. Dafliad carreg o Stadiwm Principality a Pharc yr Arfau Caerdydd, mae\u2019r cawr hwn ymysg lleoedd yfed canol y ddinas yn cael ei werthfawrogi gan ddilynwyr chwaraeon, myfyrwyr a phobl broffesiynol fel ei gilydd."}, {"text_idx": "#000015", "text": "Yr Head of Steam yw lleoliad cyntaf Bragdy Cameron yng Nghymru a bydd yn gweini cwrw lleol a chwrw o ledled y DU, yn ogystal a\u0302 choctels cwrw, casgenni crefft sy\u2019n cylchdroi, gwinoedd, gwirodydd a diodydd ysgafn. Yn y dafarn grefft hon, gallwch gael eich diod a\u2019i bwyta hefyd, gan fod eitemau ar y fwydlen sy\u2019n defnyddio cwrw o\u2019r bar yn y cynhwysion, megis y Byrgyr \u2018Full Head of Steam\u2019 a wneir gyda\u2019i gwrw Ro\u0308ad Crew ei hun."}, {"text_idx": "#000017", "text": "Mae\u2019r ti\u0302m y tu o\u0302l i far poblogaidd Bub\u2019s Bar, a arferai fod ar Heol yr Eglwys, wedi agor bar caffi newydd, yn gweini cocte\u0302ls, cwrw crefft, coffi a mwy. Bydd Scaredy Cats yn agor ar Stryd Working yn fuan ac rydym wedi cael cipolwg y tu mewn i\u2019r bar newydd sydd wedi\u2019i adnewyddu gan y staff eu hunain."}, {"text_idx": "#000019", "text": "Mae ty\u0302 tap Brew Monster yng nghanol Cwrt y Castell, ychydig lathenni o Gastell Caerdydd. Mae\u2019n cynnig 12 cwrw crefft a 3 chwrw casgen gan gynnwys detholiad o gwrw cartref a llawer o gwrw gwadd o fragdai eraill o Gymru a bragdai blaenllaw o bob cwr o\u2019r DU. Rydym hefyd yn gweini detholiad o wirodydd premiwm, gwinoedd a seidr crefft."}, {"text_idx": "#000021", "text": "Bragdy a thy\u0302 thap newydd sbon yng nghanol y ddinas sy\u2019n arddangos 10 math o gwrw ffres a blasus Mad Dog. Ochr yn ochr ag ambell i gwrw gwadd, maent hefyd yn gweini gwinoedd o safon, diodydd ysgafn a bwyd blasus."}, {"text_idx": "#000022", "text": "Peidiwch a\u0302 cholli\u2019r cyfle i brynu caniau i fynd i ffwrdd gyda chi yn uniongyrchol o\u2019u siop bragdy ar y safle."}, {"text_idx": "#000024", "text": "Mewn hen warws 22,000 troedfedd sgwa\u0302r ynghanol y ddinas, DEPOT oedd y cyntaf i gynnig lleoliad bwyd stryd dan do, parhaol, i bobl Caerdydd, ac mae\u2019r sesiwn Bwyd Stryd Cymdeithasol wythnosol bellach yn digwydd bob dydd Sadwrn drwy gydol y flwyddyn. O lansio clwb speakeasy cudd dros dro, i gynnal gw\u0302yl gwrw annibynnol cyntaf Cymru, mae DEPOT yn parhau i ddatblygu, gan ddod a\u0302 digwyddiadau newydd a gwreiddiol i\u2019r ddinas ac ennill ei blwyf fel Y lle i fynd am noson allan go wahanol."}, {"text_idx": "#000026", "text": "Yr ardd gwrw berffaith! Sefydlwyd Bragdy Pipes Artisan yn 2008 ac mae\u2019n bragu ei gwrw crefft ei hun y gallwch ei fwynhau yn yr heulwen ar y safle, neu drwy fynd a\u0302 photeli o\u2019ch hoff IPA i\u2019w mwynhau gartref! Cofiwch, mae pob cwrw\u2019n gwbl naturiol ac yn addas i figaniaid."}, {"text_idx": "#000028", "text": "Tafarn fragu a gardd gwrw, sydd wedi\u2019i leoli yng Ngerddi Sophia, sydd mewn lleoliad delfrydol y drws nesaf i Gae Criced Morgannwg a Pharc Carafanau Caerdydd. Gyda chwrw yn cael eu bragu ar y safle, ynghyd a\u0302 chwrw gwadd, mae B+K hefyd yn cynnig diwrnod profiad bragdy yn ogystal phrofiadau blasu cwrw, wisgi a jin."}, {"text_idx": "#000030", "text": "Tafarn ficro gyntaf Caerdydd yn gwerthu cwrw lleol, annibynnol ac yn canolbwyntio ar godi\u2019r ysbryd cymunedol. Maent hefyd yn cynnal digwyddiadau fel \u2018Street Food Friday\u2019 lle gallwch flasu rhai o ddanteithion blasus Caerdydd i gyd-fynd a\u0302\u2019ch peint oer. Iechyd da!"}, {"text_idx": "#000032", "text": "Nawr mae gennych chi\u2019r cyfan sydd angen i chi ei wybod am fragdai lleol Caerdydd. Gwnewch rywbeth da y hwn drwy gefnogi ein microfragdai a\u2019n bariau annibynnol. Gallwch ein tagio yn eich hunluniau\u2019n yfed peint, @CroesoCaerdydd #CroesoCaerdydd. Iechyd da! \ud83c\udf7b"}]